Imtella' Novembru 9, 2021 L-attur Amerikan Alec Baldwin appella biex films u sensiliet li jużaw l-armi jibda jkollhom is-sett mgħasses mill-Pulizija bil-liġi. F'kitba fuq il-midja soċjali tiegħu, Baldwin qal li l-imħuħ wara l-films li jużaw l-armi għandhom jibdew ikunu obbligati jikru uffiċjal tal-Pulizija biex l-użu tal-armi jinżamm taħt għajnejh. Qal, li dan għandu jkun il-każ anki meta fuq is-sett jintużaw armi li mhumiex ikkargati. Baldwin qasam dan il-ħsieb tiegħu fil-beraħ wara li fil-21 ta' Ottubru li għadda tilfet ħajjitha Halyna Hutchins ta' 42 sena fuq is-sett tal-film 'Rust' fi New Mexico.